  Виталий Пронин 1-тӥ куарусёнэ нунал ӵоже Шор площадьын ужалоз «Удмурт дунне» газетлэн азбарез.Татын луоз газетмылы гожтӥськыны, журналистъёсын но газетэн матысь тодматскыны. Улонэ пыӵалоз эшшо одӥг тунсыко малпанмы но: гожтӥськисьёсмы понна ми ортчытом фотосессия, озьыен, та нуналъёсы газетмылы гожтӥськисьёслэн тусъёссы потозы «Удмурт дунне» газетлэн бамъёсаз. Гажаса ӧтиськом азбарамы!Тодады вайытом, фестиваль ужрадъёсыныз узыр. Нырысетӥ нуналаз ик калык пумиськоз шаерысьтымы 3 тодмо литераторъёсын - Вячеслав Ар-Сергиен, Сергей Гулинэн но Сергей Жилинэн. Фестивальлэн дуно куноосыз - ӟуч писательёс - Александр Кабаков но Владимир Сотников.http://udmdunne.ru/2017/08/27317/УД  